01/07/2009 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Publicación de resolución

Examinado o expediente instruido a pedimento da empresa “BARRAS ELÉCTRICAS GALAICO - ASTURIANAS, S. A.”, con enderezo a efectos de notificación en R/ Cidade de Viveiro, 4, 1°, 27002 Lugo, resultan os seguintes ANTECEDENTES DE FEITO Primeiro.- Con datas 24 de maio de 2007 e 20 de febreiro de 2008, a citada empresa solicita a autorización administrativa e aprobación do proxecto de execución da citada instalación, presentando o preceptivo proxecto de instalacións e achegando a documentación establecida ao efecto polo Real Decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Segundo.- As características técnicas básicas da instalación son as seguintes: Liña de media tensión a 20 kV sobre apoios metálicos (8 tipo Acacia-C) e de formigón (3 tipo HV) que alimentará ao novo CT proxectado no Lugar de Seixo, parroquia de Burgo, no Concello de Muras, con orixe en LMT existente e final no novo CT proxectado, en condutor LA-56/54,6 mm2 e lonxitude de 1.456 metros. CT intemperie de Seixo, sobre apoio metálico de altura total 14 metros, cunha potencia de 50 kVA e relación de transformación: 20.000/400-230 V. Rede de baixa tensión aérea de Seixo, Maciñeira e Sanguñedo, sobre apoios de formigón (26 tipo HV) e de madeira (40), con orixe no CT de Seixo e final en cada un dos puntos de acometida, con condutores illados tipo RZ 0,6/1 kV 3x 150 + 80 Alm, RZ 0,6/1 kV 3x 95 + 54,6 Alm, RZ 0,6/1 kV 3x50 + 54,6 Alm e cunha lonxitude de 3.133 metros. Concellos: As Pontes de García Rodríguez (A Coruña) e Muras (Lugo). Finalidade: Mellora da infraestrutura eléctrica da zona. Terceiro.- Por Resolución do 12 de febreiro de 2008, da Dirección Xeral de Industria, Enerxía e Minas, someteuse ao trámite de información pública a solicitude de autorización administrativa das citadas instalacións, publicándose no D. O. G. do 14/04/08, no B. O. P. de Lugo do 06/03/08 e no B. O. P. de A Coruña do 15/03/08. Cuarto.- Durante o período en que se someteu a trámite de información pública non consta a presentación de alegacións. Quinto.- Con data 13 de xaneiro de 2009, a Dirección Xeral de Calidade e Avaliación Ambiental decide que non é necesario someter ao trámite de avaliación de impacto ambiental o proxecto de referencia. Sexto.- Separadamente, presentáronse aquelas partes do proxecto que afectan a bens, instalacións, obras ou servizos, centros ou zonas dependentes doutros Organismos Públicos ou Corporacións, co fin de que, no seu caso, establecesen o condicionado procedente. Sétimo.- O proxecto obxecto deste expediente, no relativo ás instalacións eléctricas de alta tensión, está informada favorablemente con data 6 de maio de 20008 pola Delegación Provincial da Consellería de Innovación e Industria de Lugo. FUNDAMENTOS DE DEREITO Primeiro.- A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril e Decreto 83/2009, do 21 de abril, nos que se fixa a estrutura orgánica da Xunta de Galicia e dos departamentos desta (DOG n° 75 e 77, de 20/04/09 e 22/04/09, respectivamente), Decreto 36/2001, do 25 de xaneiro polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e a Lei 54/1997, do 27 de novembro, do Sector Eléctrico, modificada pola Lei 17/2007, do 4 de xullo. Segundo.- No expediente instruido ao efecto cumpríronse os trámites regulamentarios. Esta dirección xeral, de acordo co que antecede e no exercicio das competencias que ten atribuidas, RESOLVE 1. Autorizar administrativamente o proxecto de “REELECTRIFICACIÓN DE SEIXO, MACIÑEIRA, SANGUÑEDO E CANEIRO”, nos concellos de Muras (Lugo) e As Pontes de García Rodríguez (A Coruña). 2. Aprobar o proxecto de execución da instalación eléctrica que se cita. Todo isto de acordo coas condicións seguintes: PRIMEIRA.- As instalacións que se autorizan terán que realizarse de acordo coas especificacións e planos que figuran no proxecto presentado pola empresa, asinado polo enxeñeiro técnico industrial, D. Craciun Minhas Lenkov, e visado polo Colexio Oficial de Enxeñeiros Técnicos Industriais de Lugo con data 02/04/07, con núm. de rexistro 966/07 e cun orzamento total de 125.256,48 euros. SEGUNDA.- O peticionario asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. TERCEIRA.- En todo momento deberase cumprir canto establecen os regulamentos de aplicación, normativa e directrices vixentes que sexan de aplicación. CUARTA.- Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Industria, Enerxía e Minas. Así mesmo, o Departamento Territorial da Consellería de Economía e Industria de Lugo poderá autorizar as modificacións de detalle do proxecto que resulten procedentes, debendo comunicar a esta dirección xeral todas as resolucións que dite en aplicación da citada facultade. QUINTA.- O prazo para a posta en marcha das instalacións que se autorizan será de doce meses, contados a partires da data da última autorización administrativa necesaria para a súa execución. Unha vez construídas as instalacións autorizadas, o Departamento Territorial da Consellería de Economía e Industria de Lugo inspeccionará a totalidade das obras e montaxes efectuados e verificará o cumprimento dos compromisos contraídos pola empresa promotora. SEXTA.- A Administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condicións impostas ou por calquera outra causa excepcional que o xustifique. SÉTIMA.- Esta autorización dáse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo de un mes contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 3 de xuño de 2009 O director xeral de Industria, Enerxía e Minas Asdo.: Ángel Bernardo Tahoces